Awit taun 2006 kapungkur kutha Surakarta sampun dados anggota Organisasi Kutha-kutha Warisan Donya. Kanthi punika, ing taun salajengipun (2007) Sala dados panggènan Festival Musik Dunia (FMD) ingkang dipunwontenaken ing Benteng Vastenburg. Wontenipun acara punika gadhah misi kanggé nylametaken situs sajarah amargi bètèng kasebat kaancem badhé dipunicalaken kanggé kapentingan bisnis. Taun 2008, Sala dados "tuan rumah" konferènsi Organisasi Kutha-kutha Warisan Donya.